Idale leCabinet Laziswa Ngempelaviki?
Umhlangano phakathi kwenkokheli yeZanu PF leyeMDC wokwabelana izikhundla zeCabinet awusabanga khona ngolweSibili
Uhulumende omutsha, osungulwe izolo phakathi kwebandlaleZanu PF lamacele womabili eMDC ukhangelele ukwaziswa ngempelaviki. Abazingokwenzakalayo bathi uMongameli Mugabe ubemele ehlangane loMnumzana Arthur Mutambara kanye loMnumzana Morgan Tsvangirai lamuhla bekhuluma ngokuthibazakwabelana njani izikhundla zedale labampathintambo eleCabinet. Kodwalumhlangano awusabanga khona ngoba uMugabe ubelomhlangano webandla lakheowedale lePolitburo. Kusasa uMugabe ukhangelelwe ukuba lomhlangano njalo wedalelebandla lakhe oweCentral Committee kuthi ngolweSine azokuba lomunye njaloumhlangano owe National Consultative Assembly. Umhlangano phakathikukaMugabe lenkokheli yeMDC ulakho ukubakhona ngolweSithathu, kuthi uhulumendeomutsha yena aziswe ngempelaviki. Abasiki bebunda batshele iStudio 7 ukuthizikhona iziphathamandla zeZanu PF eziphikisa isinqumo esithethwe nguMugabeesokusebenzelana leMDC. Udaba lolu yilo olubikwa lusegudwini emihlanganweniyamadale eZanu PF ehlukeneyo. Ngakwelinye icele babikwa bekhona labo kuMDC kaMnu Morgan Tsvangirai abasola inyathelo lokungena kuhulumende leZanu PF. Lalobakungakacaci ukuthi amabandla la azathola ziphi izihlalo kuCabinet ngabandla,amabandla wonke womathathu abikwa selamabizo alabo abazangena ukubangabaphathintambo. Isivumelwano esilotshwe yinkokheli yamabandla la izolo sithiuMugabe uzathola izihlalo ezilitshumi lanhlanu, uTsvangirai athole ezilitshumilantathu kuthi uMutambara athole ezintathu. Kuzasungulwa isisekelo sombuso esitsha esigoqela imbonokazulu phakathi komnyaka lengxenye. Uhulumende omutsha lo ufuna ibhilithani ihlawule abalimiabamhlophe abathathelwa amapulazi abo nguhulumende kamugabe. Izijeziso ezethulelwe uhulumende weZanu PF zesulwe. Kusungulwe ugatsha lwe national economic counciloluzancedisa ekuthuthukiseni umnotho. Imisakazo esakaza ezimbabweingaphandle kwelizwe kumele ivale. Kusungulwe ugatsha lweNational Security Counciloluzakhokhelwa nguMongameli Mugabe. Amalunga edale leSenate engezwe esuka phansi kwekhulu-93esiya kwedlula ikhulu esiya- 102. Kube ledale le Council of Ministers elikhokhelwanguTsvangirai kuthi amapholisa afundiswe ngendaba zokuhlonipha ilungelololuntu. Laloba kumele kube lokuguqulwa kwesisekelo kuqala ukuzeuhulumende lo aqalise ukusebenza, isivumelwano lesi sipha uMugabe amandlaokukhetha uTsvangirai ukuba yinhloko kahulumende, abasekeli bakhe kanyelamalunga eCabinet, okuyinto akhangelelwe ukuyenza ngempelaviki kanye - kanye. Laloba isivumelwano lesi sibikwa sinekeza iZanu PF leMDC amandlangokulingeneyo, abantu abanengi bathi uMugabe nguye othole inzuzo enengi kulesisivumelwano. UNtungamili Nkomo oweStudio 7 ubuze ingcwethi ecubungula ezombusazwe uMnumzana Brilliant Mhlangaukuthi uvumelana lalumbonio na?